Man gevang wat polisiebeampte probeer omkoopŉ Man is in hegtenis geneem nadat hy glo ŉ metropolisiebeampte op die N1 naby Lynnwood wou omkoop, het Tshwane metropolisie Maandag gesê. Woordvoerder Console Tleane het gesê die 30-jarige man is Maandagoggend afgetrek omdat sy voertuig nie ŉ voorste nommerplaat gehad het nie. “Selfs voordat die beampte ŉ boete kon uitskryf, het die bestuurder probeer om ŉ R100-noot vir die beampte te gee.” Die man is in hegtenis geneem en na die polisiestasie in Garsfontein geneem. -SAPA